મેં જયારે બી. કુમારના બંગલામાંથી સર્પ પકડયો , અને પછી અમદાવાદના બધાજ છાપાના રીપોર્ટરે મને છાપે ચડાવ્યો ,આ સમાચાર મુંબઈ જન્મ ભૂમિમાં પણ પ્રસિદ્ધ થએલા . આ સમાચારે મને બહુ પ્રસિદ્ધી આપી . પછી મને કોઈને ત્યાં સાપ પકડ્યો હોય તો મને બોલાવવા લાગ્યા , અને હું પણ બધાને નવાઈ લાગે એ રીતે સાપ મારા ખુલ્લા હાથ વતી ગમે ત્યાંથી પકડી લઉં માથાથી માંડી પૂંછડી સુધીના સાપના શરીરના કોઈ પણ ભાગથી સાપને આસાનીથી પકડી લઉં લોકોને એમ કે હું જબરદસ્ત વિદ્યા જાણું છું . એટલે લોકો મારી પાસે ગમેતે પ્રકારના દુ :ખ દુર કરાવવા આવવા લાગ્યા .એક રાજસ્થાનના સોજત -ખારચી બાજુના ડુંગરાળ પ્રદેશમાં રહેવાવાળા લોકોનો એક પોલીસ આર્મ પોલીસ તરીકે નોકરી કરે .અને પોલીસ હેડ ક્વાટર્સમાં રહે , એની સ્ત્રીને એવો વહેમ પડી ગયો કે મારા ઉપર કોઈ દુશ્મને મેલી વિદ્યાથી મને દુ:ખી દુ: ખી કરી મૂકી છે . પોતાને ખાવું ભાવે નહિ , ખુબ નબળાય અનુભવે અને પોતાને કોઈ સોયો ભોંકતું હોય એવો અનુભવ કરે ,એ બાઈનો ધણી મારી પાસે આવ્યો . અને મારી આગળ ગળ ગળો થઈને વાત કરી કે ગુરુ મારી પત્નીનું તમે દુ :ખ દુર કરો . મેં એની બધી વાત ધ્યાનથી સાંભળી અને પછી મેં કીધું હું બે દિવસ પછી તારે ઘરે આવીશ , અને તારી પત્નીની મેલી વિદ્યા દુર કરી દઈશ .અને મેં તેને કીધું કે તું મહાકાલી માતાના પ્રસાદ માટે સવા બશેર ખારેક લાવી રાખજે .અને મેં પણ સુરેશ જાની જેવા કાળી માના કોઈ ઉપાસક પાસેથી સોરી સુરેશ જાની જેવો નહિ કોઈક બીજા જેવો કેમકે સુરેશ જાની માંસાહારી નથી .મહાકાલીમાનો એવો બિહામણો ફોટો મળી ગયો કે ફોટો જોતાની સાથે વહેમીલા લોકો થથરી જાય . જમીન ઉપર મહાદેવ ચત્તા પડ્યા હોય અને ઉપર ખોપરીની માળા પહેરેલાં અને લાંબી જીભ કાઢેલાં એક હાથમાં રાક્ષસનું લોહી ટપકતું માથું હોય એવા દેખાવના કાલીમા મહાદેવ ઉપર ઉભાં હોય . એવો ફોટો મને મળી ગયો .